2 IMVO ZABANTSUNDU (NATIVE OPINION). August 8, 1889

enkulu abate kuyo banento abagqibe kuzo, ngendawo yokuba ingavunyelwa intengiso yotywala kwabantsundu. Yo­nke lento ibangelwe lutyelelo komkulu Iwawona mafokotshela amakatshakowe amakapela amakulu amabini kweli lase Maxhoseni—u Rev. Elijah Makiwane no Mr. Tengo-Jabavu. Lamadodana mabini awaxoliswa nto de abe anesiroro awenza ingxolo ngaso ngento eyenziwe kwaba- mnyama—isiroro esisebucotsheni babo obugezayo—abazama ukusizoba ngawoyikekayo. Kwaziwa ezulwini kupela ukuba luhlobo lunina logezo olubanga ukuba babe zintlanya ezihlalele ukungenisa ezingqondweni zabamgama inkolo yokuba intengiso yotywala kwabantsu­ndu iyinto eyoyikeka kangaka, nokuba abantu ngokwabo balilela ukuba inqunyanyiswe” Iqube yenjenjalo into ka Krowu.

Kwakona kwelase Qonce i *Kaffrarian Watchman,* sifumana uxwebhu lwenteto ezama ukuroqa u Rev. J. D. Don, ngenteto ebukali ayenze pambi kwentlanganiso yabafundisi bamahlelo onke ngayo lentangiso-tywala kwabantsundu. Nemantyi azisindile, eyazo inteto kutiwa “ziyizekela kubapostile bendebelefele abanjengo Mr. Jabavu, no Rev. E. Makiwane.” Kekaloku njengokuba yonke into engentengiso yotywala izakucikidwa yi Komiti, unanina oka Crowe akupeza ukukonya, alindele ukuba inteto anayo aze ayaneke pambi kwalawo manene azakujikela ukuhamba esiva ebona. Kuyabonakala ukuba abantu abanenkati basebudididini obukulu zimvalo ngalento izakwenziwa. Tshotsho! lifunyenwe igqwira, lizakumbelwa.

Ipalamente inemiteto emitsha eyenzileyo, njengoko ihleliyo, eti ngokwayo ilungiselela amafama.” Ngowokuqinisa umteto wokuquba impahla, nowokuqinisa umteto wenkosi nezicaka, kwanowokuqinisa umteto wezibhadubhadu. Into ebalulekileyo kowokuquba kukuba kumiselwe ukuba ubani abe negunya ukumbamba umntu oqubayo xa amranelayo ukuba lompahla uyibile. Ngati apa i Palamente ifuna ukuya kwelase Maxhoseni isiko. Owe nkosi nezicaka uvumela ukuba amagosa atile (Justice of the Peace) abenamandla okuwagweba lamatyala, afake entolongweni iveki ezi­mbini kupela. Asiboni nto ingoyikwayo ngamawetu kwelicebo, kuba u bhasi osa abantu ematyaleni unokunxwenywa zizicaka. Owezibhadubhadu umisela ukuba ifama limbambe umntu elimfumen’ emhlabeni walo ebhadula ngapandle kwemvume yalo, nokuba uya ezicakeni. Into oyakuyenza lomteto kukubanga ukuba boyike abantu unuya kufuna umsebenzi ezifameni. Zifama ngokwazo ke eziyakutwala ubunzima xa sebebetela kude kuzo abantu. Yonke lemiteto into ejonge kuyo kukupelisa ubusela. Akucacile kwezotu ingqondo ukuba lamacebo ayakuba noncedo olubonakalayo. Ngati ayakuzamana nabantu abahamba ezimfanelweni elixa amasela engasakuzivelisa kumafama, azixele ukuba azekuba. Into efunekayo ngamapolisa, namapolisa ingamabuto amaninzi amapolisa antsu­ndu akwaziyo ukulanda impahla ebiweyo

Ngokupatelele kwindleko Zabatunywa lenteto ilandelayo iyajikela pakati komzi ontsundu King Williamstown, August, 1889. Mnumzetu—Umzi ucelwa ukuba uncedise kumsebenzi ekungatandabuzekiyo ukuba uya kusukela pezulu ukuwenza. Kucelwa umzi ukuba unce­dise ngemalana yokuhlaula indleko yamadoda ayetunywe e Kapa, egameni lomzi ontsundu, ukuya kutandazela abantsundu nge Pasi Engqongqo. Ate lamadoda anezinye izinto azenzela umzi akuba efikile kwelo. Indleko yokulungiselela ukutuma (incwadi zocingo ezazisiya ku Rulumeni, kwanokushicilela, nezitampu), kwaneza Batunywa ukuya, nokuhlala, nokubuya e Kapa— ezingapandle kwezamelwa ngu Rulumeni —azingapantsi kwe £25, ezisezisazeka. Bukangelwe Jububanzi nenani lemizi enokuncedisa, kubonakala ukuba ungati owakowenu umzi wenze Isheleni ezim shumi-mahlanu (£2 10s. od.) ifezwe yonke indleko. Eya kusala yogcinelwa ezinye izixakeko zomzi. Ndilfutumela amapepa okubhala into engafunyanwa nga Babuti kulowo wakowenu umzi. Uze uncede ubuye uwatumele kwakum, nento ebutiweyo nge Post Office Order kamsinya. Mawabe seletikile onke amapepa ababuti lufika usuku lwa 31 August 1889. Tengo-Jabavu, Ulungiseleli.

Ibingati ilungiselelwe kanukanu lonto ukuba bekungati kwenziwe intla­nganiso kwimizi ngemizi abangati bazinikele kuyo izinto abazinikelayo abantu, zekubuye kuhambe ababuti pakati komzi ukugqiba into etunekayo. Singatanda ute lomcimbi watatyatelwa nezulu ngu mzi.

Kuko iqela lama Bhulu elirorayo kuba u Mr. Hofmeyr engade atabate isihlalo pambili embusweni, kuzokuhanjiswa izinto ngomxhelo wase ma Bhulwini. I *Zuid Afrikaan,* ipepa elikwangumlomo wama Bhulu, iti mhla angenayo ekupateni u Mr. Hofmeyr kuya kufuneka eyinkulu yombuso. Ungati lowombuso umisiwe uchaswe ngamalungu onke angama Ngesi nangama nxaxa asema Bhulwini. Litsho liti elipepa kufuneka tanci kubhujiswe amabandla abangele ukuba kungene e Palamente amadoda anjengo Hutton no Laing, Warren no Orsmond, Orpen no Griffith kwanabo, ukuba yayingeko i Bond, angababengenise umtandi-bantsundu u Auret e Rafu. Lomhlambi kutiwa mawubhujiswe kambe ngowakowotu.

Fort Beaufort.—Ebhala ngo July 27, 1889, umbhaleli osa Bhofolo uti? “Tina apa libalele ilanga, imvula ayikafiki. Ke into tindaba zimbalwa, zilusizi kanjalo. Kate kuleveki sinayo umqoniboti wasetyenziswa Pakula kwindawo ekutiwa ku Kwaqaka, bati abantu bangama kiyokiyo kuba bedle akudla kwabo, kanti umntwana wabo ibatiulumkelanga. Wasuka watsha umntwana nqu wonke ukuba makaugcwatywe. Naso isihelegu somqomboti. Tina owetu imcamango bekungalungayo u Rulumente ike enze umteto wokutshutshisa apo kuxentswayo, ke kubeko ingqina etile malunga loluselo lungaka, ati nokuba kufikwe eqingatisile ukubila amadoda esaxentsa, atatyatwe ngomteto ayokusebenza kule guruvu rase dolopini.

ISEBENZA NGOBUGQI

l-RHEUMATICURO !

IYEZA ELIKULU LASE
SOUTH AFRICA.

[picture]

Alikaze linqatyelwe kupilisa Izifo Zamatambo, Isinqe, ingqaqambo Zentloko.

Lingqinwe ngamawaka.

Umenzi walo kupela ngu

J. JONES, Cape Town.

LINOKUTENGWA NA.PINA.

isaziso

MNA, Jacob Boom, unyana wesibini ka Prins no Anna Boom. Ndiya nika isaziso sokuba umkuluwa warn, u-William Boom, ondagqibela ukuva ngaye ese Kimberley, nge 1884, nondagqibela ukumbona ngo April, 1883, emva kokoti shwaka kwake iminyaka e 21 engaziwa apo akona nondate ke ngo April, 1883, ndamalatisa ukuma kwezinto nemfanelo yokulungiswa kamsinya kwempahla engumhlaba ose gameni lika bawo, u Prins Boom, owa bhuba ngo 18th December, 1864, engenzanga (will) ncwadi ebhaliweyo ngayo lempahla ingumhlaba nje ngokomteto wabatshate ngo kwesiko lasemlungwini : Ukuba akabuyi agoduke ezekungenisa ibango lake knyo lempahla ingumhlaba eseyixeliwe ahlaule zonke indleko ezilunge nalompahla ingumhlaba kwa nezesesaziso. Ndiya kwenza ukuba lompahla ingumhlaba iguqulelwe egameni lam emva ko AUGUST 16, 1889.1

tl6,8 JACOB BOOM, Umtata.

KUFUNWA.

KUFUNWA ama 500 Abantsundu ukuya kumba kumngxuma we Du Toit’s Pan, e Dayimani. Umvuzo woqalela kwi ponti enesheleni nge veki. Bakutyiswa, batwalwe ngololiwe zode bayokufika e Beaconsfield. Ofunayo woya kwa Hadnott & Co , Queens Town.

wanted.

WANTED, 500 NATIVES, for Dutoitapan Mines. Wages from 21/- per week. Rations and Train Fare Free to Beaconsfield. Apply at the stores of Hadnott & Co., Queen’s Town.

IZAZISO NGE “MVO”

Umzi wakowetu mawuyi qondisise kakuhle indlela yokuhlaulela IMVO ZABANTSUNDU ukuba intlaulo

Erolelwa Ikwata, xa ifike kwange nyanga yokuqala 3s.

Erolelwa Ikwata, ifike emva kwenyanga yokuqala 3s. 6d.

Kuvulelekile ukuba otandayo awuhlaulele wonke unyaka kwausaqala. Intlaulo yonyaka iflke kwa usaqala, 12s.

Ngangoko kunokwenzeka intla­ulo itunyelwa nge Money Order efunyanwa kwi Post Offices.

Iveki.

U Rev. A. Kropf, D.D., wase Cumakala, ufike kweli ngomkombe obuvela pesheya kwela Belungu ngeveki egqitileyo.

Amafama atile ade anyanzelwa kukubalela ukuba abulale amatakane egusha ukusindisa onina.

SIVE ububi ukuva ukuba u Mr. Fuba Zibi wase Nchwazi ufe ngebhaqo ngolwesi-Tatu lweveki egqitileyo akukov’ ukutabata umcizana abewuhambele.

Isihelegu esikoyo sokubhubha kwabafazi ababelekayo simke ngokuhlwa kolwesi-Hlanu no Mrs. J. P. Kilduff, intombi ka Mr. Schermbrucker, Umpatiswa Mihlaba. U Mrs. Kilduff, oyintombi yokuqala ku Mr. Schermbrucker. Ubezibula.

Kuko ifandesi lemihlaba, ifam ezincinane, yase Matatiele, eliya kuba se ofisini yo Mantyi ngo 24 September, 1889.

E Johannesburg incwadi ezingenabani. nizo. eridukiieyo azininzi ngako. Into ke edukisa incwadi ngapezu kwento zonke kukungacaci kwe address ngapandle.

E Bhayi ngolwesi-Bini lweveki epelileyo kwakutetwa kumatyala akona ityala lokudutyulwa kuka Sueltz ngu Mr. Robt. Thomp­son olilungu le Council lalodolopu neso siqingata. U Sueltz ute yena wayefun’ umkake ate akuva ukuba umke no Thompson lowo wahlab’ ekondweni, ufike wegoxe kwelinye lamagumbi endlu ka Thompson apo adutyulelwe kona. Uti u Thompson umdubule esiti linyangaza yena. Umelwe nga £500 amanye ama £500 ngawake.

Amabhulu ase Swazwini anxhamele ukuba abamhlope abakwelo bapatwe e Trans­vaal, eko pofu Ukumkani welo. Iyawafun’ ukuba lunyawo luka Janyawuli olo.

Umbona kwiveki epelileyo e Dayimani ubehamba kwi 17/ inxhowa umgubo kwi 30/. Elilanga liyoyikisa.

Uqwitela langolwesi-Bini kwiveki epe­lileyo lunendaba. Ucingo luti e Bhayi luqekeze inqanawa i *Siera Pedrona,* esibe sirise amalahle. Abantu ababekuyo basindiswe nge *life boat,* kwasala umfo wamnye naye ngengozi. E Knysna lumke nopahla wentungo yeTyalike yama Wesile ka Rev. Mr. Underwood.

Nge 15 July inqanawa yase Italy eyi *Fidia* D, ebisuka e Monturien isiya e Falmonth, iqekeke malunga nomlomo wo Mkomanzi. Kusinde i Chief Mate namadoda ali 12. Abanye nempahla yonke batshone elwandle.

U Bendoff ukolwe yeyokosa ngu Couper kwidabi labo e Johannesburg. U Couper wenze £3,000 imali zokubekwa pakati kwabo.

Kuyatandabuzeka ukuba azikutshela i Divisional Council kule Rafa Yezinja, nisa imali engaka, i Bhunga lase Humansdorp nyakenye langenisa £203 5/; Ukubutwa kwayo lihlaule £39 19/.

Kususela ku Augst. 87., lomhla wesi 5 wenziwa umhla we “Holiday,” Eqonce, ziti sivalwe ivenkile, kwanamanye amashishini. Kubenjalo nanonyaka. Kwenziwe imidlalo kubekwa abantu, kwagqityeliswa ngokubekwaama Xhosa, ashiywa ancanyiswa Lilawu lafumana iponti; olandelayo unikwe i 10/.

Ngolwesi-Ne lweveki epelileyo u Tshemese ubeteta ityala lerafu yezinja, u Funca emangalelwe ngerafu yezinja ezine (10/) wagwetywa ukuze ahlaule nendleko zonke njengabaninzi. Asilo xesha lokuyichasa lerafu eli. Ofun’ ukuyipepa ngoyena uzitshonisayo.

Imonti eli ngumlambo wezigigaba. Liti ifama le Jelimani, lilele pantsi kwenqwelo yalo, kwafikwa yi nkewu yatabata impahla yalo yokunxiba, yemka nemali ebisenxhoweni.

U Mbiti no April base Ncemera banikwe umnyaka emnye ngokuba igusha yomntu wakwase Ncemera. Kufuneka umniniyo bembuyisele i 10/ ngalogusha.

Kwiveki ezimbini nantatu ezigqitileyo u Maqunqu, umpakati ka Nqwiliso ubulewe ngama bhunguza wada wafa. Unukelwe u Bokleni unyana ka Nqwiliso, utsho umbhaleli we *Cape Argue,* u Sikwenene.

Emanchwabeni ase Maitland, e Kapa, kubiwe 4,000 imitana, inani layo lifaniswe kwa Mr. Murray, ote uyitenge ku Cresjan Petersen osentanjeni sitetanje.

Imiteto yama Bhulu ikhusela inkabi zenkomo kuno Mxhosa, u Jan unikwe imivumbo enga 25 neveki zo 6 esebenza nzima okanye ahlaule £5 ngokubeta inkabi eyibepile ide yope. U Ingram obope ihashe elingapilileyo unikwe iveki 2, okanye ahlaule £3.

Lemimoya ngokugqitiseleyo nase mbalelweni yelanga ilizwe ligqibele ngokutsha kwencha, uti ovela ngase Rode limnyama lonke. Impumelelo yempahla ayazeki.

Impi entsundu yase Mount Fletcher (Elandini) ivakalise umoya wokuwamkela uteto we bhula. Inteto ewamkelayo yenziwe yi Nkosi u George Tladi Moshesh, wangenisa u Nkosi u Zibi icebo lokuba u Rulumeni enze idipu.

Amatyala amakulu ayalele ukuba litukululwe iqina lomtshato elabopa u Joseph Lamani Gamanda nenkosikazi yakwake ngesicelo sendoda. Imbangi lurexezo.

Unyana ka Rev. S. Barrett Cawood wase Verulam, Natal udubule umntakwabo ngengozi ebunzi wafa. Usizi lolosapo aluna. kuxelwa ngamazwi.

Kunconywa umkuhlane ka Mr. J. Light­foot, Ititshala enkulu ye Sinala yase Nxukwebe.

Intlanganiso ye Bhunga elipete Isiqingata sase Qonce, kwanemicimbi yerafu yezinja ingolwesi-Hlanu lweveki ezayo l5 August.

 Imvo Zabantsundu

NGOLWESI-NE, AUGUST 8, 1889.

Umbulelo Wabantsundu.

 AKUKO bani pakati komzi ontsundu ongawubuleliyo umsebenzi wa Batunywa Ekapa ngomcimbi wohlanga. Imibulelo *yenteto* ibe mikulu kangangakuba sixokozele yiyo isibbakabbaka sipela. Ngayo lenyanga ka August, kuvulelwe ukuba umzi wanane imibulelo yenteto ngento enokubonwa ngamehlo ipatwe ngezandla. Kambe akuko bani ungaziyo ukuba asiyiyo inteto eyatuma abantu e Kapa : bahanjiswa ngemali. Ababulelayo ngenyaniso abasakutandabuza ukufaka izandla ezipajini barole into ebaqubela ukuba bayirole intliziyo ukubonisa ukunyanisa kwabo. Okwenyaniso wabatwala i Rulumeni Abatunywa ngapandlekwendleko ngololiwe izinto eziya pantsi kwempumlo oko babese Kapa wawutabatela pezu kwake umsebenzi wokuzimela. Watiga apo. Inteto zocingo, ukushicilela, indleko yokuya kololiwe, into eziya pantsi kwempumlo kulondlela inde ilambisayo ka loliwe, nendleko zokuxhasa imfanelo zabantu abatunyiweyo, ukuze bangabi ngabaya kuhlazisa abatumi—yonke lonto isamele umzi. Siqonda ayingapantsi kwe £25. Yintwana ke leyo pakati komzi oirku'u njengalo wakowetu. lyakuba lihlazo ukuba ayitiwangadywanga lendleko ngamadoda antliziyo zibulelayo ngayo lenyanga. Amapepa selepakati komzi. Yalatiwe ku wo into elindelweyo kumzi ngamnye. Waye u Mr. Tengo-Jabavu, umlungiseleli wayo yonke into engalomsebenzi, ehleli ezilungisele ukwamkela into engatunyelwayo ngamanene omzi angati angafikelelwa ngababuti. Ifeziwe lendleko ayakukutazeka okunye amadodana azimiseleyo ukumela imfanelo yomzi ontsundu; angadendi ngomso ukusukela pezulu ukunqandela umzi ungekenzakali. Kanti ukuba umzi ute namhla wabonakalisa umoya wobuxelegu — wokutandabuza ukuyilungisa lendleko—lonto iyakuba libala eliyakubanga ukuba baluncame uhlanga oluntsundu nabebezimisele ukuwa bevuka nalo. Mawu dywidane ngayo lendleko umzi, kuwe isipango seminikelo ngalo mcimbi pezu komlungiseleli aze ade ati, Kwanele : pezani.” Baye bonke abamela amalungelo abantu bakowetu beyakomelezeka. Nantso ke intoshe siyishiya pezu kwenu madoda anamehlo nengqondo pa­kati komzi wakowenu. Lingene ihlazo; likupeni! Onento emqubela intliziyo ukuba ayinikele makangadendi. Okaulezayo ukunikela ngoyena uyakumtula umtwalo wexhala umlungiseleli.

Amanqaku.

Inteto yoinnye wabahlobo beta benene, ngesikumbuzo sika Captain Blyth, iyavakala kwezetu indlebe. Siyatemba ukuba iyakuvakala nakwezamawetu ase Transkei. India enkulu yemidlalo yaba mhlope base Gcuwa ayingebi naluncedo lwanto kwabakowetu; kanti ke icebo lokugcina imali eyakuti amatole ayamane ukufundisa intsapo etile, nokuba kuse Blythsvvood, nokuba kupina, yenye yezinto eziyakulunceda uhlanga ze isikumbuzo sihlale sibubuqolo pakati kwamawetu nangamaxesha azayo.

Abatengisi boty wala base Qonce bazimanyilo, bazenzela intlanganiso eyakukangela ilungelo lomsebenzi wabo. Kwintlanganiso yokugqibela yabo bagqibe kweli“Olumanyano luvakalisa uluvo lwalo ukuba zininzi inteto ezingapaya kwenyaniso ezikoyo ngonxilo pakati kwabantsundu kweli lizwe, ezinjenge nteto ka Rev. Elijah Makiwane kwintlanganiso yase Kapa, ote ngenxa yoluvulelo lokutengisvva kotywala, kuko indawo ekuyingozi ukuba urnntu azihambe kweli lase Maxhoseni. Lenteto ayingapaya kwemfanelo nje, kodwa iyeyokubatuka abantsundu, neyokubangela ukuba abantu abakude bacinge ngokuba malibe eli lisentlalweni eyoyikokayo ngenxa yoselo, ekubeni bengazange babudle ngesimilo njengokuba bebudla ngoku abantsundu.” Ngu Bhobho (Mr. R. J. Crowe) umndululi walenteto. Saye sibesingelindele nteto yimbi ngapandle kwale. Ngokoke ubungqina bolumanyano alunto yakonto.

Kukona Amawesile antsundu ase Qo­nce abenayo ngolwesi-Hlanu olugqitileyo, intlanganiso yokumanikela ngokubalulekileyo umfundisi wawo omtsha u Rev. P. Mpinda. Ite yabamba ukuba yi Timiti. Ikolise ngomtinjana nomlisela wase Qonce, kwaye kuko nebinza elimnandi leramente enkulu ekwa Bidli, nase Mgqwakwebe. Sibuncomile ubuqela obebuko, kuba ibingatanga yaziswe ngokwaneleyo oko yayite yasuswa kwixesha layo langapambili. Amadoda amakulu ase Mgqwakwebe o Messrs. T. Sambula (Igosa), Henry Qqobose, Klass Mlonyeni, Jacob Dikwem, C. Makula, ebeko ukuwenza usite umsebenzi; kwaye kumadoda akwa Bidli abeko o Messrs. D. Mdaba, C. Mpondo, Busakwe, J. Ngxowa Gladwin J. Hako, nabanye, Amadoda ’atetileyo evakalisa egameni lomzi umoya wokumamkela umfundisi omtsha ngo Rev. W. Wilkinson Rider, Messrs. T. Sambula, C. Mpondo, no J. Mnyabiso. Wabulela ugafanelekileyo u Rev. P. Mpinda, esiti ulindele ukubambisana neramente ngesiko entweni zonke, kwaye kungeko nto ayakuyazi pakati kwabo ngapandle kokushumayela u Krestu naye ekruseshiwe.

Yaka yadala isidubantini esikulu kwidolopu yase Feso kudala into ababesiti ngu Demetriyo, yakuqonda ukuba ihambara yayo isengozini. Akummangaliso ke namhla ukuva ukurasa emapepeni kuka Bhobho (Mr. R. J. Crowe) wase Lukalweni lwe Debe, ezama ukubonisa umzi ukuba intengiso yotywala ayinangozi pakati kwabantsundu. Imbangi yoku kukuba u Rulumeni egqibe ekutumeleni i Komityi kweli ukupicota imisebenzi yotywala pakati komzi. Ulwa ubomvu u Bhobho ngelituba, ubhalele ngomsindo kwipepa lase Kapa i *Cape Argus* uti.—“ Nkosi,—Kwakona abantu base Kapa bevuselelwe ububele ngakwintsizana zabantsundu ekutiwa ziyabulawa butywala. Bade benza intlanganiso

I PALAMENTE.

U Mr. WARREN ungenise icebo lo­kuba kuyafuneka kwenziwe imiteto yokubutintela ubusela, nokuba kungokwandiswa kwa mapolisa, nokuba kungayipina enye indlela. Elilungu libekekileyo lite ubusela bukulu kwelase Maxhoseni. Intlanganiso seke ngawo lomcimbi zenza inteto ezibukali. Amafama kwenye intlanganiso ati—isela mhla mnene ngelinikwa iminyaka emihlanu, ngokupinda iminyaka elishumi, ngokwesitatu linikwe ubomi bonke entolongweni. (Kwahlekwa.) Kwenye intla­nganiso uluvo lwalushushu ukuba Umteto we Lali ubuye usetyenziswe, ukuba ukuyekelelwa kwawo yimposiso i enkulu, kwanokuba amapolisa empahla andiswe, ngokukodwa \_o ntaminani, abangafanelo kubizelwa (MISSING TEXT)”…………….ematyaleni. Kukwako nezinye isigqibo angavumelaniyo naso noko yena, ukuba amasela ama Xhosa angatyiwa nto yimbi ngapandle kwe ponti ezintatu zombona ngemini. Ngexa lomsindo, noluvo olushushu, uyakubona okokuba amafama angade afune imiteto ebukali, newexulisayo angevumelaniyo nayo, koko yona indawo yokuba kufuneka kwenziwe uluto akanakungayiboni.

U Dr. POPE ute ubuqela bezi nkomo zibiwayo abuqiqeki. Zibiwa ngama shumi anezihlanu, nangamabini. Ama­fama ancama kangangokuba angabi saya kuzibika. Ngamaxa elanga inkomo ezi zibelwa inyama, ngamanye kodwa zibelwa ukutenga abafazi. Ukubiwa okuqelekileyo kokwo zingambini na­ntatu. ezibelwa indlala. Ngamanye amaxesha abantsundu abatandi kupuma ezintolongweni, baxolela ne katsi kunokuzipilela ngemigudu yabo. Mabafakwe entolongweni amaxesha atile, ize batunyelwe pesheya kolwandle xa bapindileyo beba. Ontaminani ngawake amava abancedanga nto.

U Mr. J. DU PLESSIS wongezelele amazwi ati nokutenga, nokutengisa inkomo ngabantsundu ngapandle kwencwadi makohlwayelwe, kanjalo izohlwayo zamasela mazongezwe. Ute ilungu elibekekileyo lase Qonce liyabona ukuposisa kwalo ku *Mteto* we *Pasi,* obe wenzelwe kanye ezindawo leteta ngazo. Uyavumelana nokokuba ontaminani abanceda­nga nto. Masiti isibonda sakubamba umntu sivuzwe.

U Mr. VENTER ute iyeza linye— *ngumteto* we *Pasi* olungileyo. U Rulumente makazikusele nefama, angasuke akatalelele abembi be Dayimani bodwa. Uqononondise indawo yokuba ukuba lomteto ubungeniswe lifama bekwakutetwa ngobukoboka.

Mr. JOUBERT, ute amapolisa akancedi nto. Into inye asayifumene inceda, yeyenziwe e Alvani, apo abafana bapuma i patroli kwesosiqingata, bancipa ubusela. Ngawake amava yena ufumene iyi katsi kupela into yokunqhumza ubu­sela. Lonto nomteto olungileyo we Pasi olungileyo zinganceda.

Mr. THERON ute ubusela bubangwa bubuvila Umxhosa okuteleyo olima umhlaba wake akalosela. Koko apo akona aseshumini lama Xhosa, isitoba ngamavila. Wobafumana behleli ngase ndleleni. Ubakumbuze inteto eke yenziwa lelinye ilungu elingapaya angavisananga nayo pofu inenyaniso etile yokokuba “ luhlanga olupantsi.”

Mr. O’REILL yena akasokuyivotela ingxelo yake ngalomcimbi ayanele

Mr. DOUGLASS ute ilungu elibekekileyo yena akalibonele uto kulomcimbi Into etetwa lelilizwi liti into eyenziwayo alicacile. Ilungu elibekekileyo lase Qo­nce ngeliyiroxisa lengxoxo.

CAPT BRABANT ute njengokuba u Rulumente engangenisi mteto wokunyanga lento, pezu kokuba ecelwa imi­nyaka yonke uvelisa indawo yomteto.

Sir THOMAS UPPINGTON ute lendawo ingeniselwe ntonina? Ilungu elibekekileyo betinani lakuselingenisa ekokuba kuyafuneka ukutintelwa onke amatyala. Wonke ubani uyazi ukuba kwelase Maxhoseni ubusela bukulu kwanakwelipakati nokokuba kufuneka butintelwe ngangoko kunokwenzeka emandleni abo. Kodwa ilungu elibekeki­leyo alinacebo lilivelisayo lokukwenza oko, sekubonakala ngati lenzela ukuze lifike liti kwelibameleyo kade lisilwa ukuba kutintelwe ubusela. Abo libamaleyo ukuba balumkile bobona ukuba akuko nto liyenzileyo kukuchita nje ixesha lale nkundla. Kufuneka kona ukuba ilungu elibekekileyo livakalise into efunwa lelo lase Maxhoseni, lik ngele londawo kwi Bandla.

U Mr. TUDHOPE ute u Rulumente akalele, ilunjru elibekekileyo lihlaba pantsi xa liti amapolisa akancedi luto kwi fama. Ukuba beke lakangela kwi ncwadi ze ncito-mali zako zakomkuklu mgelikubonile okusaza kwenziwa, kodwa okwangoku amapolisa enza konke anako xa nje amagosa 4 namadoda anga 64 amaqakamba (Cape Mounted Riflemen) enza umsebenzi wama polisa ehlola ifama ezi 1,404. Yena, njengo Mchazi-Miteto, usakohliwe yinto efunwa ngabelase Maxhoseni engapezulu.

U Mr. WARREN ekupenduleni ute ukulungiswa ko mteto wa madungudwane kunganesiqamo ebuseleni.

U Mr. O’REILLY ute amatyala anyukile nase Europe. Umangaliswa kukuva ilungu elibekekileyo lase Rini likankanya ukuwezwa kwa masela. Ilungu elibekekileyo ngumfo wencwadi — lake labhala nge nciniba zase kaya. Akazange afundena ngento eyehlayo xa kwakulingwa ukuwezelwa kweli ababe namatyala apa e Kapa?

U Mr. HOFMEYR ute njengokuba amapolisa ebamba amasela amhlope nantsundu, yena akuya apo kusebenza amabhantinti echwebeni, usuka abone antsundu odwa. Enziwa ntonina amhlo­pe? Ekuboneni kwake yena amhlope amasela akanje ngantsundu, abe eti akufunyanwa apatwe nzima.

U Sir GORDON SPRIGG ute ngati kulunge ngapezulu ukuba ilunge. elibe­kekileyo liroxise esi sigqibo, kubompela indawo eliyikankanyayo liti makwandiswe amapolisa. Lonto ke seyenzelelelwe kwincitomali zalo nyaka. Ngomhla olandelayo baya kuba nokulungiswa kwe miteto ye Nkosi ne Zicaka, nowa Madungudwane ngomlinganiselo otile eya kubugqumelela ubusela, ekuya kutike ngalo kwanekwe kweli Bandla into ebalulekileyo. Akazibonele nto yena izigqibo ezifumane zazimela. Kulo miteto yomibini indawo eziya kukankanywa zihlakulelwe, zolikokelela eli Bandla kwi zigqibo ezibalulekileyo, angazisebenzisayo u Rulumente ngexa elizayo.

U Mr. WARREN uliroxisile icebo.